ตลาดหุ้นเอเชียขยับลงภาคบ่ายนี้ เหตุนักลงทุนขาดปัจจัยชี้นำ
ตลาดหุ้นเอเชียชะลอตัวลงในการซื้อขายภาคบ่ายวันนี้ เนื่องจากนักลงทุนขาดปัจจัยชี้นำภายหลังจากที่ธนาคารกลางสหรัฐส่งสัญญาณว่า จะปรับขึ้นอัตราดอกเบี้ยแบบค่อยเป็นค่อยไป
20 พ.ย. 2558

ผู้สื่อข่าวรายงานว่า ตลาดหุ้นเอเชียชะลอตัวลงในการซื้อขายภาคบ่ายวันนี้ เนื่องจากนักลงทุนขาดปัจจัยชี้นำภายหลังจากที่ธนาคารกลางสหรัฐส่งสัญญาณว่า จะปรับขึ้นอัตราดอกเบี้ยแบบค่อยเป็นค่อยไป
โดยดัชนี HSI ตลาดหุ้นฮ่องกงปิดภาคเช้าที่ 22,456.97 จุด ลดลง 43.25 จุด, -0.19% ดัชนี FBMKLCI ตลาดหุ้นมาเลเซียปิดภาคเช้าที่ 1,661.82 จุด เพิ่มขึ้น 1.76 จุด, +0.11% ดัชนีเซี่ยงไฮ้คอมโพสิตบวก 0.1% ปิดภาคเช้าที่ 3,619.65 จุด
สำหรับข้อมูลเศรษฐกิจที่จะมีการเปิดเผยในวันนี้ ได้แก่ ดัชนีราคาผู้ผลิต (PPI) ของเยอรมนีในเดือนต.ค. และดุลการชำระเงินเบื้องต้นของสหภาพยุโรปช่วงไตรมาส 3/2558 ซึ่งจะมีการเปิดเผยในเวลา 14.00 น. และ 17.00 น.ตามเวลาไทย ตามลำดับ